## 02092 Ured za ravnopravnost spolova

Vladin Ured za ravnopravnost spolova osnovan je 2004. godine kao stručna služba Vlade RH kojoj su djelokrug rada i zadaće propisani Zakonom o ravnopravnosti spolova (NN 114/03, NN 82/08 i NN 69/17).

Zakonom o ravnopravnosti spolova člankom 18. propisano je da Ured obavlja stručne i druge poslove na način da:

1. koordinira sve aktivnosti kojima je cilj uspostavljanje ravnopravnosti spolova, izrađuje cjeloviti sustav zaštite i promicanja ravnopravnosti spolova u Republici Hrvatskoj i prati njegovu učinkovitost,

2. odobrava tijelima iz članka 11. ovoga Zakona provedbu planova djelovanja,

3. predlaže Vladi Republike Hrvatske i državnim tijelima donošenje ili izmjene zakona i drugih propisa kao i usvajanje drugih mjera,

4. izrađuje nacionalnu politiku za promicanje ravnopravnosti spolova i nadzire njezinu provedbu,

5. provodi istraživanja, izrađuje analize i svake dvije godine Vladu Republike Hrvatske izvještava o provedbi nacionalne politike,

6. prati usklađenost i primjenu zakona i drugih propisa koji se odnose na ravnopravnost spolova u odnosu na međunarodne dokumente,

7. priprema nacionalna izvješća o ispunjavanju međunarodnih obveza u području ravnopravnosti spolova,

8. surađuje s nevladinim udrugama koje su aktivne u području ravnopravnosti spolova i osigurava djelomično financiranje njihovih projekata ili aktivnosti,

9. promiče znanje i svijest o ravnopravnosti spolova,

10. prima predstavke stranaka o povredama odredbi ovoga Zakona i drugih propisa i prosljeđuje ih pravobraniteljstvu i drugim nadležnim državnim tijelima,

11. koordinira rad županijskih povjerenstava za ravnopravnost spolova,

12. izvještava Vladu Republike Hrvatske svake godine, najkasnije krajem travnja za prethodnu godinu o svojim aktivnostima.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 02092 | 177.839 | 280.288 | 338.029 | 349.044 | 349.137 | 120,6 |

### 2113 PROMICANJE RAVNOPRAVNOSTI SPOLOVA

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 2113 | 177.839 | 280.288 | 338.029 | 349.044 | 349.137 | 120,6 |

Cilj 1. Uspješno provedene sve aktivnosti iz djelokruga rada Ureda koje će imati utjecaj na uklanjanje spolne diskriminacije i stvaranje uvjeta za stvarnu ravnopravnost muškaraca i žena u društvu Uspješno provedene sve aktivnosti iz djelokruga rada Ureda koje će imati utjecaj na uklanjanje spolne diskriminacije i stvaranje uvjeta za stvarnu ravnopravnost muškaraca i žena u društvu

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Postotak provedenih mjera i aktivnosti u odnosu na Godišnje planove rada Ureda s ciljem uklanjanja spolne diskriminacije i stvaranja uvjeta za spolnu ravnopravnost | Godišnji plan rada Ureda sadrži objedinjene sve zakonom propisane aktivnosti za djelokrug rada Ureda s ciljem uklanjanja spolne diskriminacije i stvaranje uvjeta za ravnopravnost spolova. Što je veći broj provedenih aktivnosti, to je vjerojatnost utjecaja na stanje u području ravnopravnosti spolova, veća | % provedenih aktivnosti u odnosu na broj aktivnosti iz Godišnjeg Plana rada | 85 | godišnji izvještaj o radu Ureda | 85 | 90 | 95 |

#### A532004 ADMINISTRACIJA I UPRAVLJANJE

Zakonske i druge pravne osnove

Zakon o ravnopravnosti spolova čl.18. i Uredba o Uredu za ravnopravnost spolova

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A532004 | 170.151 | 210.069 | 274.965 | 285.449 | 285.542 | 130,9 |

U okviru aktivnosti A532004 Administracija i upravljanje planirana su sredstva u iznosu 274.965,00 eura za 2024. godinu, 285.449,00 eura za 2025. godinu te 285.542,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 252.852,00 eura za 2024. godinu, 265.315,00 eura za 2025. godinu te 266.709,00 eura za 2026. godinu.

Sredstva su planirana za postojeće državne službenike te zapošljavanje 3 novih državnih službenika.

32 Materijalni rashodi

Planirana su sredstva u iznosu 20.310,00 eura za 2024. godinu, 18.331,00 eura za 2025. godinu te 17.030,00 eura za 2026. godinu.

Na ovoj skupini rashoda planirana su sredstva za redovno obavljanje aktivnosti Ureda odnosno fiksni troškovi Ureda. To su: službena putovanja, naknade za prijevoz na posao i s posla, stručna usavršavanja, uredske potrepštine i stručna literatura, telekomunikacijske usluge, usluge održavanja uredskih prostora i opreme, usluge tiskovina i presscut-a, računalne usluge, sistematski pregledi, tiskanje posjetnica, zapošljavanje ukupno 3 službenika/ce te troškovi povezani s oglasom za zapošljavanje i testiranjem kandidata za jedno ili dva radna mjesta (ovisno o rezultatima poziva za premještaj unutar državne uprave).

34 Financijski rashodi

Planirana su sredstva u iznosu 10,00 eura za svaku godinu planiranja.

Sredstva su planirana za bankarske usluge, negativne tečajne razlike i zatezne kamate.

42 Rashodi za nabavu proizvedene dugotrajne imovine

Planirana su sredstva u iznosu 1.793,00 eura za 2024. godinu, 1.793,00 eura za 2025. godinu te 1.793,00 eura za 2026. godinu.

Sredstva su planirana za nabavu uredskog namještaja, klima uređaja, komunikacijske i ostale opreme.

#### A532009 PROVEDBA ZAKONA I NACIONALNOG PLANA ZA RAVNOPRAVNOST SPOLOVA

Zakonske i druge pravne osnove

Zakon o ravnopravnosti spolova, čl. 18. st. 1., 3.,4., 5.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A532009 | 987 | 60.857 | 50.783 | 50.783 | 50.783 | 83,4 |

U okviru aktivnosti A532009 Provedba Zakona i Nacionalnog plana za ravnopravnost spolova planirana su sredstva za izvor financiranja 11 Opći prihodi i primici i izvor financiranja 51 Pomoći EU.

Za izvor financiranja 11 Opći prihodi i primici planirana su sredstva u iznosu 48.792,00 eura za 2024. godinu, 48.792,00 eura za 2025. godinu te 48.792,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 48.781,00 eura za 2024. godinu, 48.781,00 eura za 2025. godinu te 48.781,00 eura za 2026. godinu.

Ured je zadužen za izradu i praćenje provedbe Nacionalnog plana za ravnopravnost spolova 2022.-2027. te procjenjuje utjecaj predmetnog strateškog dokumenta i izrađuje izvještaje o njegovoj provedbi koje dostavlja Vladi Republike Hrvatske. U ožujku 2023. donesen je Nacionalni plan i pripadajući Akcijski plan 2022.-2024. do Osim provedbe određenog broja aktivnosti, u svojstvu nositelja mjera, obveza Ureda je i nadzor nad provedbom onih mjera za koje su, u svojstvu nositelja provedbe, zadužena druga državna tijela. Suradnja svih dionika u provedbi bit će neophodna za uspješnost i ostvarenje rezultata.

U razdoblju od 2024. do 2026. godine Ured će kao nositelj provedbe mjera iz novog Nacionalnog plana, Zakona o ravnopravnosti spolova, temeljem zaduženja u provedbi Konvencije VE o sprečavanju i borbi protiv nasilja nad ženama i nasilja u obitelji (Istanbulske konvencije) staviti naglasak na promicanje znanja i svijesti o ravnopravnosti spolova i zaštiti od rodno uvjetovanog nasilja, kroz organizaciju određenog broja okruglih stolova, javnih tribina, kampanju i tiskanje relevantnih publikacija, preporuka i letaka. Ured će u 2024. pokrenuti proces izrade novog Akcijskog plana za provedbu nacionalnog plana za ravnopravnost spolova, za razdoblje od 2025. do 2027. godine te predstavljanje novog Akcijskog plana.

Putem promotivnih materijala i drugih sredstva promocije Ured će organizirati podizanje svijesti javnosti te će u svrhu promidžbe izdvojiti za svaku od predmetnih godina po 3.982,00 eura.

Za potrebe organiziranja okruglih stolova i drugih događanja, kao i sastanaka s županijskim povjerenstvima za ravnopravnost spolova i povjerenstvom Grada Zagreba nužno je planirati određeni broj zakupnina dvorana i opreme, ali i podmirenje putnih troškova članovima i članicama povjerenstava pa se za svaku od predmetnih godina planira 7.301,00 eura.

Sukladno prethodno navedenim potrebama za okruglim stolovima, za prijevode raznih publikacija i dokumenata, za facilitatore i istraživanja su kroz sve godine planiranja planirana sredstva u 14.600,00 eura.

Sukladno Zakonu, očekuje se da će predstavnici/e Ureda sudjelovati na nizu međunarodnih i lokalnih sastanaka od kojih će neki biti organizirani u online formatu, a drugi fizičkim sudjelovanjem sudionika te su u tu svrhu planirana sredstva za službena putovanja i sredstva za naknade troškova vanjskih suradnika te za potrebe reprezentacije za razna događanja i sastanke.

34 Financijski rashodi

Planirana su sredstva u iznosu 11,00 eura za svaku godinu planiranja.

Za izvor financiranja 51 Pomoći EU planirana su sredstva u iznosu od 1.991,00 eura za svaku godinu planiranja. Navedena sredstva su planirana u okviru skupine rashoda 32 Materijalni rashodi. Sredstva se odnose na refundacije putnih troškova radi prisustvovanja sastancima stalnih tijela pri EK kojih su članice zaposlenici/e Ureda za ravnopravnost spolova – High Level Group for Gender Mainstreaming i Advisory Committee for Equal Opportunities of Women and Men.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Organizirana javna događanja s ciljem osvještavanja javnosti o spolnoj neravnopravnosti | Osvještavanjem javnosti o zakonskom okviru o ravnopravnosti spolova i mjerama iz Akcijskog plana za ravnopravnost spolova kroz javna događanja (tribine, prezentacije, okrugli stolovi) i medijsku pokrivenost događanja doprinosi se napretku u ovom području | broj:  javnih događanja | 2 | evidencije u bazi podataka Ureda uključujući redovite izvještaje Press clippinga i objavama na internetskim stranicama Ureda | 2 | 3 | 3 |
| Provedena nacionalna kampanja za podizanje svijesti javnosti o ravnopravnosti spolova | Putem billboarda i radio jingla prenijeti poruku javnosti o neprihvatljivosti rodne diskriminacije | Broj kampanja | 0 | Izvještaj PR agencije | 1 | 1 | 1 |
| Predstavljanje sadržaja tiskanog izdanja Nacionalnog plana za ravnopravnost spolova 2022. – 2027. i Akcijskog plana 2022.-2024. | Nacionalni strateški okvir za uspostavljanje ravnopravnosti spolova za čiju su provedbu zadužena sva TDU | broj | 1 | Vlada RH usvojila Nacionalni plan, objava na web stranicama, tiskano izdanje | 0 | 1 | 0 |
| Sastanci sa županijskim povjerenstvima za ravnopravnost spolova i povjerenstvom Grada Zagreba | Cilj sastanaka je jačanje kapaciteta županijskih povjerenstava za ravnopravnost spolova kao savjetodavnih tijela županijskih skupština i skupštine Grada Zagreba s namjerom uvrštavanja načela ravnopravnosti spolova na lokalne razine | Broj sastanaka | 0 | Bilješka sa održanih sastanaka i objave na web stranicama Ureda i županijskih povjerenstava | 1 | 1 | 1 |
| Sudjelovanje na sastancima i suradnja s institucijama na temelju međunarodnih obveza u području ravnopravnosti spolova (UN, Vijeće Europe, Vijeće EU, Europska komisija, Europski parlament, EIGE) | Sastancima se doprinosi razmjeni iskustava, sudjeluje u planiranju aktivnosti u međunarodnom okruženju, a saznanjima o trendovima u EU doprinosi nacionalnom napretku u području ravnopravnosti spolova | Broj sastanaka  izvan RH | 11 | Bilješke sa sastanaka i objave na web stranicama | 10 | 10 | 10 |

#### A532013 PROVEDBA DRUGIH NACIONALNIH POLITIKA I STRATEGIJA

Zakonske i druge pravne osnove

Uredba o Uredu za ravnopravnost spolova

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A532013 | 3.723 | 6.640 | 9.294 | 9.294 | 9.294 | 140,0 |

U okviru aktivnosti A532013 Provedba drugih nacionalnih politika i strategija planirana su sredstva u iznosu 9.294,00 eura za svaku godinu planiranja.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 7.966,00 eura za svaku godinu planiranja.

Ured će u narednom trogodišnjem razdoblju nastaviti izdvajati sredstva za provedbu svoje obveze kao nositelja mjera u Nacionalnom akcijskom planu provedbe Rezolucije Vijeća sigurnosti Ujedinjenih naroda 1325 (2000) o ženama, miru i sigurnosti, te srodnih rezolucija, za razdoblje od 2019. do 2023. godine (NAP III). S tim ciljem planira se nastavak tiskanja letaka za žene migrantice i tražiteljice azila i njihova diseminacija u iznosu od 2.655,00 eura u svakoj godini planiranja.

Ured se u sklopu Nacionalnog plana za suzbijanje seksualnog nasilja obvezao izraditi informativni Plakat i web prostor o informacija iz Protokola za suzbijanje seksualnog nasilja, kao i drugih relevantnih informacija.

Ured se također u sklopu Nacionalnog plana za uključivanje Roma obvezali na suorganizaciju stručnog skupa na temu maloljetničkih trudnoća te sudjeluje u troškovima pokrivanja reprezentacije.

38 Ostali rashodi

Planirana su sredstva u iznosu 1.328,00 eura za svaku godinu planiranja.

Sredstva su planirana za donacije u novcu za aktivnosti povezane sa zaštitom od diskriminacije ranjivih skupina, primjerice žena s invaliditetom ili žena u ruralnim područjima.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Provedene mjere iz NAP-a za provedbu Rezolucije Vijeća sigurnosti Ujedinjenih naroda 1325 pružanjem relevantnih informacija migranticama i tražiteljicama azila | Informiranjem o njihovim pravima, doprinosi se zaštiti migrantica i tražiteljica azila od diskriminacije i rodno uvjetovanog nasilja te doprinosi provedbi NAP-a | Broj mjera iz NAP-a | 1 | Tekst informativnog letka, izvještaj UNHCR-a, web Ureda | 1 | 1 | 1 |
| Provedena mjera iz Nacionalnog plana za suzbijanje seksualnog nasilja i uznemiravanja do 2027. te pripadajućeg Akcijskog plana do 2024. godine | Informiranje o pravima i kontaktima za pomoć putem plakata | Broj mjera u Akcijskom planu | 1 | 0 | 0 | 0 | 0 |
| Nacionalni plan za uključivanje Roma 2021.-2027. | Suorganizacija događaja na temu maloljetničkih trudnoća | Broj aktivnosti u Nacionalnom planu | 1 | 0 | 0 | 0 | 0 |
| Potpora javnim događanjima udruga koje se bave zaštitom prava svih ranjivih skupina | Donacijama i sufinanciranjem promidžbe Ured sudjeluje u realizaciji drugih nacionalnih programa vezanih za zaštitu ranjivih skupina | broj potpisanih  ugovora o sufinanciranju  organizacija civilnog društva s ciljem podrške  javnim događanjima i povezanim promidžbenim aktivnostima  poput tiskanja letaka, brošura i sl. | 1 | Ugovor s podržanim dionikom/cima | 1 | 1 | 1 |

#### K532005 INFORMATIZACIJA UREDA ZA RAVNOPRAVNOST SPOLOVA

Zakonske i druge pravne osnove

Uredba o Uredu za ravnopravnost spolova, čl. 1.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K532005 | 2.979 | 2.722 | 2.987 | 3.518 | 3.518 | 109,7 |

U okviru kapitalnog projekta K532005 Informatizacija Ureda za ravnopravnost spolova planirana su sredstva u iznosu 2.987,00 eura za 2024. godinu, 3.518,00 eura za 2025. godinu te 3.518,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 996,00 eura za 2024. godinu, 1.527,00 eura za 2025. godinu te 1.527,00 eura za 2026. godinu.

Sredstva su planirana za Microsoft i antivirus licence.

42 Rashodi za nabavu proizvedene dugotrajne imovine

Planirana su sredstva u iznosu 1.991,00 eura za svaku godinu planiranja.

Sredstva su planirana za obnovu računalne opreme.